Šimleu Silvaniėjus

Šimleu Silvaniėjus (, ) – miestas Rumunijos Selažo apskrityje, istorinėje Transilvanijoje. 16 238 gyventojai (2009 m.), plotas – 62,26 km². Maisto, baldų ir tekstilės pramonė.

Istorija 
Apylinkėse seniausi archeologiniai radiniai datuojami II m. e. a., tuo metu čia viešpatavo dakai. Gyvenvietė minima nuo 1251 m., ji priklausė Batorų giminei. 1319 m. Transilvanijos valdovas Miklošas Batoras čia pastatė pilį. 1592 m. Batorų šeima persikraustė į mieste pastatytus rūmus, o pilį apleido (dabar stūkso griuvėsiai).

Po 1526 m. įvykusio Mohačo mūšio miestas perėjo Transilvanijos kunigaikštystės priklausomybėn ir iki 1774 m. kentėjo nuo turkų antpuolių. Nuo XVII a. pabaigos priklausė Austrijos-Vengrijos imperijai, pasibaigus Pirmajam pasauliniam karui – Rumunijai. Po Antrojo Vienos arbitražo atiteko Vengrijai. Antrojo pasaulinio karo metais žydų tautybės gyventojai buvo suimti ir išvežti į koncentracijos stovyklas. 2005 m. mieste atidarytas pirmasis Rumunijoje Holokausto muziejus.

Asmenybės 
 Su šiuo miestu siejamas Translivanijos valdovas, bei Lenkijos karalius ir Lietuvos didysis kunigaikštis Steponas Batoras. Miestelyje buvo šios giminės pilis.
 Čia gimė rumunų futbolininkas Liviu Antal, žaidžiantis FK Žalgiris.

Galerija

Šaltiniai 
 Miesto internetinė svetainė (rum.)

Rumunijos miestai